
Për miratimin e rregullave “Për etiketimin e produkteve ushqimore”

Në mbështetje të nenit 100 të Kushtetutës dhe të nenit 36 të ligjit nr.9863, datë 28.1.2008 “Për ushqimin”, me propozimin e Ministrit të Bujqësisë, Ushqimit dhe Mbrojtjes së Konsumatorit, Këshilli i Ministrave

Vendosi:

1. Miratimin e rregullave “Për etiketimin e produkteve ushqimore”, sipas tekstit, që i bashkëlidhet këtij vendimi dhe është pjesë përbërëse e tij.
2. Vendimi nr.604, datë 17.11.2000 i Këshillit të Ministrave “Për etiketimin e produkteve ushqimore”, i ndryshuar, shfuqizohet.
3. Operatorët e biznesit ushqimor të bëjnë modifikimin e etiketës për çdo produkt ushqimor, pranë drejtorive rajonale të bujqësisë, ushqimit dhe mbrojtjes së konsumatorit, të cilët njoftojnë Ministrinë e Bujqësisë, Ushqimit dhe Mbrojtjes së Konsumatorit.
4. Ngarkohet Ministria e Bujqësisë, Ushqimit dhe Mbrojtjes së Konsumatorit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha




























RREGULLORE
PËR ETIKETIMIN E PRODUKTEVE USHQIMORE

Neni 1
Fusha e aplikimit
 
1. Kjo rregullore ka të bëjë me  mënyrën e etiketimit të produkteve ushqimore  që ofrohen si të tilla te konsumatori i fundit, si dhe me disa aspekte të veçanta që kanë të bëjnë me paraqitjen dhe reklamimin e tyre.
2. Kjo rregullore do të zbatohet gjithashtu edhe për produktet ushqimore të destinuara për restorante, spitale, mensa, si dhe për rrjetin e ushqimit social (që më poshtë do t’i referohemi si “Ushqim social”).

Neni 2
Përkufizime

Në kuadrin e kësaj rregulloreje:
a) Me “Etiketim” do të nënkuptojmë çdo fjalë,  të dhënë të veçantë, markat tregtare, emër produkti, konfigurim apo simbol të lidhur me një produkt ushqimor dhe të vendosur mbi çdo ambalazh, dokument, njoftim, etiketë, qafore ose mbajtëse, që shoqëron ose i referohet këtij produkti ushqimor.
b) Me “Ambalazh” do të quajmë çdo material paketues që shërben për paketimin e produkteve ushqimore, i cili mund të mbulojë tërësisht ose pjesërisht atë. Ai e mbron atë nga ndotja, infeksionet, si dhe nga ndikimet që ulin cilësinë dhe vlerën ushqimore të tij, dhe e bën të përshtatshëm për transport, tregtim e përdorim. Një ambalazh mund të përmbajë disa njësi ose tipe ambalazhesh në çastin që i ofrohet konsumatorit.
c) Me “Produkt ushqimor të  ambalazhuar paraprakisht” do të quajmë çdo njësi të veçantë të produktit ushqimor e prezantuar si e tillë te konsumatori i fundit dhe tek ushqimi social, që përbëhet si nga produkti ushqimor, ashtu edhe nga ambalazhi në të cilin ai është vendosur përpara se të ofrohet për shitje pavarësisht faktit që ky ambalazh e mbështjell produktin ushqimor në mënyrë të plotë ose të pjesshme, por në të gjitha rastet në mënyrë të atillë që përmbajtja ushqimore të mos mund të ndryshohet pa e hapur ambalazhin.  
 d) Me “Përbërës” do të quajmë çdo substancë, duke përfshirë edhe aditivët ushqimorë, të   përdorur për prodhimin ose përgatitjen e një produkti ushqimor dhe që janë të pranishme në produktin përfundimtar, nganjëherë edhe në formë të transformuar. 
e) Me “Produkte ushqimore” ose “ushqime” do të quajmë të gjitha lëndët e përpunuara, të përpunuara pjesërisht ose të papërpunuara, të destinuara për konsum njerëzor.
f) Me “Shtesë ushqimore” (aditivë) do të quajmë çdo lëndë, me ose pa vlera ushqyese që normalisht nuk është e konsumueshme si ushqim në vetvete dhe normalisht nuk përdoret si përbërës karakteristik i një ushqimi. Shtimi i saj në produktin ushqimor bëhet me qëllim teknologjik ose organo-shqisor në procesin e prodhimit, të përpunimit, të përgatitjes, të trajtimit, të mbushjes, të ambalazhimit, të transportit ose të ruajtjes së këtij produkti. Merr pjesë në produktin ushqimor drejtpërdrejt ose jo drejtpërdrejt, duke u bërë pjesë e tij dhe duke ndikuar në karakteristikat e ushqimit. 
Në këtë grup nuk bëjnë pjesë ndotësit ose substancat e shtuara në produktin ushqimor për të ruajtur ose përmirësuar vetitë ushqyese.







KREU I
KËRKESA TË PËRGJITHSHME

Neni 3 
Kufizime të përgjithshme 

1. Etiketimi dhe metoda e përdorur për etiketim:
a) nuk duhet të jetë e tillë që të keqinformojë blerësin për produktin ushqimor:
i)  në lidhje me karakteristikat e produktit ushqimor dhe, në veçanti, me natyrën e tij, identitetin, vetitë, përbërjen, sasinë, jetëgjatësinë, origjinën apo prejardhjen, si dhe metodat e përpunimit ose prodhimit;
ii)  duke i dhënë produktit ushqimor efekte ose veti të cilat ai nuk i ka;
iii) duke theksuar që produkti ushqimor ka karakteristika të veçanta, kur në fakt të gjitha produktet ushqimore të ngjashme i kanë karakteristika të tilla;
iv) në lidhje me paraqitjen e produkteve ushqimore, në veçanti të formës së tyre, pamjes së jashtme ose ambalazhimit, materialit të përdorur për ambalazhim, mënyrës në të cilën janë rregulluar dhe vendin në të cilin janë vendosur;
v) në lidhje me reklamimin;
b) nuk duhet t’u nënshtrohet akteve ligjore të aplikueshme për ujërat minerale natyrale, si dhe të produkteve ushqimore për përdorime nutricionale të veçanta, duke i dhënë çdo produkti ushqimor vetitë e parandalimit, trajtimit ose të kurimit të një sëmundjeje njerëzore, ose  edhe t’i referohet karakteristikave të tilla.

Neni 4 
Kërkesa të përgjithshme mbi etiketimin
 
1. Etiketa e një produkti ushqimor duhet të përmbajë të dhënat e poshtëshënuara:
1. emrin me të cilin shitet produkti;
2. listën  e përbërësve;
3. sasinë e përbërësve të veçantë ose kategorive të përbërësve sipas nenit 6;
4. deklarimin e  sasisë neto;
5. datën e jetëgjatësisë minimale ose, në rastin e ushqimeve të cilat, nga pikëpamja mikrobiologjike, paraqesin rrezik, duhet të deklarohet “data e përdorimit...”;
6. çdo kusht i veçantë i ruajtjes ose kushtet e përdorimit;
7. emrin apo emërtimin e biznesit dhe adresën e prodhuesit apo ambalazhuesit, ose të tregtuesit (Edhe kur prodhohet për të tretët deklarohet adresa e prodhuesit, ambalazhuesit, tregtuesit dhe eksportuesit);
8. detaje të vendit të origjinës ose të prejardhjes për produktet ushqimore të importit (mosdhënia e këtyre veçantive mund të ngatërrojë konsumatorin për një produkt tjetër dhe për origjinën e vërtetë ose prejardhjen e produktit ushqimor);
9. udhëzimet e përdorimit, në rast se përdorimi i produktit ushqimor në mënyrën e përshtatshme është i pamundur në mungesë të këtyre udhëzimeve;
10. në lidhje me pijet që përmbajnë më shumë se 1,2 % të volumit alkool, gradën aktuale alkoolike në lidhje me volumin.
2. Kërkesat e këtij neni duhet të jenë objekt i  përcaktimeve me më shumë saktësi dhe shtrirje në lidhje me peshat dhe masat.

Neni 5
Emri i produktit ushqimor
 
1. Emri me të cilin shitet një produkt ushqimor:
a) duhet të jetë i parashikuar për atë ushqim në legjislacionin në fuqi ose nëse ky emër nuk ekziston;
b)  duhet të jetë emër i përshtatshëm i zakonshëm; ose
c)  duhet të jetë një përshkrim i produktit ushqimor, dhe nëse është e nevojshme, një përshkrim i mënyrës së përdorimit të tij, që të jetë mjaftueshmërisht i qartë, për t’i lejuar blerësit të njohë natyrën e vërtetë dhe të dallojë këtë produkt ushqimor nga produkte të tjera ushqimore me të cilat ai mund të jetë i ngjashëm dhe mund të ngatërrohet.
2. Asnjë markë tregtare, emër tregtar apo emërtim i trilluar nuk duhet të zëvendësojë emrin me të cilin shitet produkti.
3. Emri me të cilin shitet produkti duhet të përfshijë ose të  shoqërohet me detaje të tilla si: kushtet fizike të produktit ushqimor ose trajtimi specifik që ka pësuar (p.sh., pluhur, i ngrirë, ngrirje e thellë, i përqendruar, i tymosur) në të gjitha ato raste kur mosdhënia e këtij informacioni mund të krijojë konfuzion te blerësi.
Çdo produkt ushqimor, që është trajtuar me radiacion jonizues, duhet të mbajë një nga treguesit e mëposhtëm: “i rrezatuar” ose “i trajtuar me radiacion jonizues”.

Neni 6 
Deklarimi i përbërësve (ingredientëve)

1. Përbërësit duhet të renditen në përputhje me këtë nen dhe shtojcat I, II, III dhe IV.
2. Përbërësit nuk  renditen në etiketë në rast se kemi të bëjmë me: 
a)  - fruta të freskëta dhe perime, përfshirë këtu patate, që nuk janë qëruar, prerë ose kanë kaluar një trajtim të ngjashëm;
- ujë të gazuar, përshkrimi i të cilit tregon që është i gazuar;
- uthulla të fermentuara, të përftuara nga një produkt i vetëm bazë,  në rast se në të nuk është shtuar asnjë përbërës tjetër;
b) - djathë;
- gjalpë;
- qumësht i fermentuar dhe krem qumështi,
me kusht që në produktet e mësipërme të mos jetë shtuar asnjë përbërës tjetër përveç produkteve laktike, enzimave apo kulturave mikro-organizëm, të domosdoshme për prodhim, ose kripës së nevojshme për prodhimin e djathërave, përveç djathërave të njoma dhe atyre të përpunuara;
c) produktet që kanë në vetvete vetëm një përbërës, kur:
- emri i produktit është i njëjtë me emrin e përbërësit, ose
- emri i produktit lejon që natyra e përbërësit të identifikohet lehtë.
3. Përbërësit e përcaktuar në nenin 2, pika (d) dhe renditur në shtojcën IV, do të tregohen në etiketë në rastet kur janë të pranishëm në pijet që përmbajnë më shumë se 1.2% të volumit alkool. Ky deklarim duhet të përmbajë fjalën “përfshin” të ndjekur nga emri i përbërësve të sipërpërmendur.  Tregimi (deklarimi) nuk është i nevojshëm në rastin kur përbërësi  përfshihet me emrin e tij specifik në listën e përbërësve, ose me emrin me të cilin pija shitet. 
4. Kur një përbërës në ushqim është në vetvete produkt i disa përbërësve, ky i fundit  duhet të konsiderohet si përbërës i produktit ushqimor në fjalë.
5.  Nuk do të konsiderohen si përbërës:
a) elementet e një përbërësi që kanë qenë përkohësisht të ndara gjatë procesit të prodhimit dhe më vonë janë përfshirë sërish në ushqim, por duke mos e kaluar sasinë e tyre fillestare;
b) aditivët:
- prania e të cilëve në një ushqim i detyrohet vetëm faktit që ato (aditivët) ndodheshin në një ose më shumë përbërës të këtij produkti ushqimor, me kusht që ato të mos kenë ndonjë funksion teknologjik në  produktin përfundimtar,
- që janë përdorur si ndihmës teknologjikë për përpunim;
c) substancat e përdorura në sasinë e nevojshme si solvente (tretës) ose bartës për aditivët, ose aromat;
d) substancat që nuk janë aditivë, por që janë përdorur në të njëjtën mënyrë dhe për të njëjtin qëllim si ndihmësit  teknologjikë dhe që janë akoma të pranishëm në produktin final edhe nëse paraqiten në formë të alteruar.
6. Lista e përbërësve duhet të përfshijë të gjithë përbërësit e produktit ushqimor, në rendin zbritës të peshës, siç është regjistruar në kohën e përdorimit të tyre në prodhimin e produktit ushqimor. Lista e përbërësve duhet të ketë një titull të dukshëm që përfshin fjalën “përbërësit”.
Por:
- uji i shtuar dhe produktet që avullojnë duhet të renditen sipas peshës së tyre në produktin final; sasia e ujit të shtuar si një përbërës në produktin ushqimor duhet të llogaritet duke zbritur nga sasia totale e produktit përfundimtar, sasinë totale të të gjithë përbërsve të tjerë të përdorur. Kjo sasi nuk duhet marrë në konsideratë nëse nuk kalon 5% të peshës së produktit të përfunduar;
- përbërësit e përdorur në formë të përqendruar apo dehidratuar dhe të riformuluar në kohën e prodhimit renditen sipas peshës, siç janë regjistruar përpara përqendrimit apo dehidratimit të tyre;
- në rastin e ushqimeve të përqendruara ose dehidratuara që janë të destinuara të rilidhen nga shtesat me ujë, përbërësit renditen sipas proporcionit në produktin e rilidhur në rast se lista e përbërësve është shoqëruar nga një shprehje si “përbërësit e produktit të rilidhur” ose “përbërësit e produktit gati për t’u përdorur”;
- frutat, perimet apo kërpudhat, në rastin kur asnjëra prej tyre nuk predominon në lidhje me peshën dhe janë përdorur në proporcione që variojnë, në një përzierje përbërësish në një produkt ushqimor, mund të grupohen së bashku në listën e përbërësve nën termin “frutë”, “perime” ose “kërpudhë” të ndjekura nga fraza “në proporcione që variojnë”, menjëherë të ndjekura nga lista e frutave, perimeve ose kërpudhave  të pranishme;
- në rast të përzierjeve të erëzave dhe barnave, kur asnjëra nuk mbizotëron në mënyrë të veçantë në proporcion te pesha, këta përbërës mund të renditen në një rend tjetër me kusht që lista e përbërësve të shoqërohet nga një shprehje si “proporcione të ndryshueshme”;
- përbërësit që përbëjnë më pak se 2% të produktit final mund të renditen në rend të ndryshëm pas përbërësve të tjerë;
— kur përbërësit e ngjashëm apo të zëvendësueshëm janë përdorur në prodhimin apo përgatitjen e një produkti ushqimor pa ndryshuar përbërjen, natyrën apo vlerën e këtij produkti ushqimor, dhe në rast se përbëjnë më pak se 2% të produktit final, ato mund të referohen në listën e përbërësve me anë të frazës “përmban ...dhe/ose...” ku të paktën një i jo më shumë se dy përbërësve është i pranishëm në produktin final. Ky kusht nuk do të aplikohet tek aditivët ose te përbërësit e listuar në shtojcën IV.
7. Përbërësit do të përcaktohen nga emri i tyre specifik, aty ku është e mundur, në përputhje me kërkesat e përcaktuara në nenin 5.
Por:
- përbërësit që i përkasin njërës nga kategoritë e përcaktuara në shtojcën 1 dhe që janë elemente të një produkti ushqimor tjetër duhet vetëm të emërtohen nga emri i asaj kategorie. Megjithatë emërtimi “niseshte” i renditur në shtojcën 1 gjithmonë duhet të ndiqet nga treguesi i origjinës specifike bimore në rast se ky përbërës përmban gluten;
- përbërësit që i përkasin njërës nga kategoritë e renditura në shtojcën II duhet të përcaktohen nga emri i asaj kategorie të ndjekur nga numri i tyre specifik ose numri serial, nëse një përbërës i përket më shumë se një nga këto kategori, atëherë duhet të tregohet kategoria e përshtatshme për funksionin fillestar.  Megjithatë emërtimi “niseshte e modifikuar”, e vendosur në shtojcën II, duhet të ndiqet gjithmonë nga emërtimi i origjinës specifike bimore, kur ky përbërës të përmbajë gluten;
- aromat duhet të emërtohen në përputhje me shtojcën III, përjashtuar kininën dhe/ose kafeinën e përdorur si aromë në prodhimin ose përgatitjen e një produkti ushqimor, emri i të cilave duhet të përmendet në listën e përbërësve të përcaktuar në nenin 4(1)(2) menjëherë pas termit “aroma”. 
8. Në rastet të cilat u trajtuan në pikën 4, një përbërës i përbërë mund të përfshihet në listën e përbërësve, me emrin e tij në lidhje me peshën e tij të përgjithshme, me kusht që të ndiqet menjëherë nga një listë përbërësish.  
Lista e referuar në paragrafin e parë nuk do të jetë e detyrueshme të deklarohet në etiketë:
a) kur përbërja e përbërësve të përbërë përcaktohet në legjislacionin ekzistues dhe kur përbërësi është më pak se 2% i produktit përfundimtar; ky kusht nuk do të aplikohet për aditivët, subjekt të pikës 5;
b) kur përbërësit e përbërë konsistojnë në një përzierje erëzash dhe/ose barërash që përbëjnë më pak se 2% të produktit përfundimtar, me përjashtim të aditivëve subjekt në pikën 5;
c) kur përbërësi i përbërë është një produkt ushqimor për të cilin lista e përbërësve nuk është e nevojshme sipas legjislacionit ekzistues.
9. Pavarësisht  përmbajtjes së paragrafit 6, përmbajtja e ujit nuk do të specifikohet:
a) kur uji përdoret gjatë procesit të prodhimit vetëm për riformulimin  e një përbërësi të përdorur në formë të përqendruar apo dehidratuar;
b) në rastin e një mjedisi të lëngët, i cili  normalisht nuk konsumohet si ushqim.
10. Pa marrë në konsideratë përmbajtjen e pikës 2, nënparagrafit të dytë të pikës 7 dhe nënparagrafit të dytë të pikës 8, çdo përbërës i përdorur në prodhimin e një produkti ushqimor dhe që është akoma i pranishëm në produktin përfundimtar, edhe kur është në formë të alternuar, i rënditur në shtojcën IV ose që e ka origjinën nga një përbërës i renditur në shtojcën IV, do të vendoset në etiketë me një referencë të qartë për emrin e këtij përbërësi. 
Treguesi i referuar në nënparagrafin e parë nuk do të kërkohet në qoftë se emri më të cilin produkti ushqimor shitet, nuk tregon qartë përbërësit e përfshirë.
Pa marrë në konsideratë pikën 5 (b), (c), (d), çdo substancë e përdorur në prodhimin e një produkti ushqimor dhe substancë e përdorur në produktin përfundimtar edhe në formë të alternuar, me origjinë nga përbërësit e renditur ne shtojcën IV, do të konsiderohet si një përbërës dhe do të tregohet në etiketë me një referencë të qartë kundrejt emrit të përbërësit nga i cili e ka origjinën.

Neni 7
Deklarimi sasior i përbërësve
 
1. Sasia e një përbërësi ose kategorie përbërësish të përdorur në prodhim, ose përgatitjen e një produkti ushqimor duhet të deklarohet në përputhje me këtë nen. 
2. Deklarimi i referuar në paragrafin e parë është i detyrueshëm:
a) kur përbërësi ose kategoria e përbërësve shfaqet me emrin me të cilin shitet produkti ushqimor, ose është zakonisht i njohur me atë emër nga konsumatori; ose
b) kur përbërësi ose kategoria e përbërësve është vendosur në etiketë me anë të fjalëve, pikturave ose grafikëve; ose 
c) kur përbërësi ose kategoria e përbërësve është thelbësore për të karakterizuar një produkt ushqimor dhe për ta dalluar atë nga produkti me të cilin mund të ngatërrohet për shkak të emrit ose pamjes së jashtme. 
Por (a) dhe (b) nuk do të aplikohen:
- në rastet kur fjalët “me ëmbëlsues (it)” ose “me sheqer(na) dhe ëmbëlsues(it)” shoqërojnë emrin me të cilin shitet një produkt ushqimor, në përputhje me nenin 16 dhe shtojcën V;
- në raste të veçanta të lidhura me shtesat e vitaminave dhe mineraleve, në rastet kur këto substanca janë subjekt i etiketimit të vlerave ushqimore në përputhje me kërkesat e kreut III të kësaj rregulloreje. 
3. Pika 2 nuk do të aplikohet:
a) për një përbërës ose kategori përbërësish:
- pesha neto e lëndës së thatë të të cilave përcaktohet në përputhje me nenin 8 (4); ose 
- sasitë e të cilëve janë kërkuar të deklarohen më parë në etiketë nga akte të tjera legjislative; ose
- kur përdoren në sasi të vogla për qëllim aromatizimi; ose
- kur paraqitja me emrin e shitjes së produktit ushqimor nuk është e tillë që të drejtojë zgjedhjen e konsumatorit, sepse ndryshimi në sasi nuk është thelbësor për të karakterizuar produktin ushqimor ose nuk e dallon atë nga produkte ushqimore të ngjashme; 
b) kur legjislacioni specifik e përcakton ekzaktësisht sasinë e një përbërësi ose një kategorie përbërësish pa pasur nevojë të paraqitet në etiketë;
c) në rastet e referuara në paragrafët katër dhe pesë të nenit 6(6).

4. Sasia e treguar, e shprehur në përqindje, duhet t’i korrespondojë sasisë së përbërësit ose përbërësve në kohën e përdorimit të tij/tyre.
Por:
a) për produkte ushqimore që kanë humbur lagështinë si pasojë e trajtimeve me nxehtësi, sasia duhet t’i korrespondojë sasisë së përbërësit ose përbërësve të përdorur, në lidhje me produktin përfundimtar. Sasia do të shprehet në përqindje.
Megjithatë, kur sasia e një përbërësi ose sasia totale e të gjithë përbërësve të shprehur në etiketë i kalon 100 %, përqindja duhet të zëvendësohet me peshën e përbërësit(ve) të përdorur për të përgatitur 100 g të produktit përfundimtar; 
b) sasia e përbërësve të avullueshëm duhet të tregohet në bazë të proporcionit të tyre në lidhje me peshën e produktit përfundimtar. 
Sasia e përbërësve të përdorur në formë të përqendruar apo dehidratuar dhe të riformuluara gjatë përpunimit mund të tregohet në bazë të proporcioneve të tyre në përpjesëtim me peshën sipas shënimit të vendosur përpara përqendrimit ose dehidratimit. Në rast të ushqimeve të përqendruara ose dehidratuara të përcaktuara për t’u riformuluar mbas shtimit të ujit, sasia e përbërësve mund të tregohet në bazë të proporcionit në përpjesëtim me peshën e produktit përfundimtar. 
5. Deklarimi i referuar në pikën 1 duhet të vendoset ose brenda, ose menjëherë pas emrit me të cilin shitet produkti ushqimor ose në listën e përbërësve në lidhje me përbërësin, ose kategorinë e përbërësve në fjalë.
6. Ky nen do të aplikohet pa kufizime për kreun III të kësaj rregulloreje. 

Neni 8
Deklarimi i sasisë neto
 
1. Sasia neto e ushqimeve të ambalazhuara paraprakisht duhet të shprehet:
- në njësi  volumore, si në rastin e lëngjeve;
- në njësi  mase në rastin e produkteve të tjera,
duke përdorur litrin, centilitrin, mililitrin, gramin ose kilogramin, sipas rastit. 
2. a) Kur deklarimi i një tipi të caktuar sasie (p.sh. sasia nominale, sasia minimale, sasia mesatare) kërkohet nga një legjislacion tjetër, kjo sasi do të nënkuptohet si sasia neto në kuadrin e kësaj rregulloreje; 
b) kur një njësi e ambalazhuar paraprakisht konsiston në dy ose më shumë njësi individuale të ambalazhuara  paraprakisht që përmbajnë të njëjtën sasi të të njëjtit produkt, sasia neto do të tregohet duke përmendur sasinë neto që është në çdo paketë individuale dhe numrin total të këtyre paketave.  Megjithatë deklarimi  i këtyre veçantive nuk do të jetë gjithsesi i detyrueshëm në rast se numri total i paketave individuale mund të shihet qartë dhe mund të numërohet lehtë nga jashtë dhe kur të paktën një deklarim i sasisë neto të ndodhur në çdo paketë individuale mund të shihet nga jashtë;
c) kur një njësi e ambalazhuar paraprakisht konsiston në dy ose më shumë paketa individuale të cilat nuk janë njësi shitje, sasia neto do të jepet duke deklaruar sasinë totale neto dhe numrin total të paketave individuale. 
3. Produktet ushqimore që normalisht shiten me numër, nuk kërkojnë ndonjë deklarim të sasisë neto, kur numri i njësive shihet qartë dhe numërohet lehtë nga jashtë ose nëse kjo nuk është e mundur, të deklarohet në etiketë. 
4. Kur një ushqim i ngurtë prezantohet në një mjedis të lëngët, në etiketë duhet të deklarohet pesha neto pas kullimit të produktit ushqimor. Për qëllim të këtij paragrafi, “mjedis i lëngët” do të nënkuptojë të gjitha produktet e mëposhtme, mundësisht në përzierje dhe gjithashtu të ngrira ose me ngrirje të shpejtë, me kusht që lëngu të jetë një shtesë ndaj elementeve kryesore të kësaj përgatitjeje dhe si i tillë të mos përbëjë një faktor përcaktues për blerjen: ujë, solucione ujore kripërash, shëllirë, solucione ujore të acideve ushqimore, uthull, solucione acide të sheqernave, solucione ujore të substancave të tjera ëmbëlsuese, lëngje frutash ose perimesh në rast të frutave ose perimeve. 


5. Nuk do të jetë e detyrueshme të deklarohet sasia neto në rast të produkteve ushqimore:
a) që janë subjekt i humbjeve të konsiderueshme në volum ose masë dhe që shiten në numër ose peshohen në prani të blerësit;
b) sasia neto e të cilave është më pak se 5 g ose 5 ml; gjithsesi ky kusht nuk do të aplikohet për erëzat dhe bimët medicinale.

Neni 9
Deklarimi i afatit  të  jetëgjatësisë minimale

1. Data e jetëgjatësisë minimale për një ushqim të caktuar do të jetë data deri në të cilën produkti ushqimor ruan karakteristikat e tij specifike, me kusht që të jetë ruajtur në mënyrë të përshtatshme.  Kjo duhet  të deklarohet në pikat 2 deri në 5 të këtij neni.  
2. Data do të shoqërohet me fjalët:
- “preferohet të përdoret përpara …” kur data përfshin deklarimin e ditës,
- “preferohet të përdoret përpara fundit …” në rastet e tjera.
3. Fjalët e referuara në pikën 2 duhet të shoqërohen nga:
- vetë data, ose
- një referencë e vendit ku është vendosur data në etiketë.
Nëse është e nevojeshme,  këto të dhëna duhet  të shoqërohen nga përshkrimi i kushteve të ruajtjes së produktit për periudhën e specifikuar.
4. Data duhet të konsistojë në ditën, muajin dhe vitin në formë kronologjike të pakoduar.  Megjithatë, në rast të produkteve ushqimore:
- që nuk rezistojnë më shumë se 3 muaj, do të mjaftonte vetëm deklarimi i ditës dhe muajit, 
- që rezistojnë më shumë se 3 muaj por jo më shumë se 18 muaj, do të mjaftonte një deklarim i muajit dhe vitit,
- që rezistojnë më shumë se 18 muaj, atëherë do të mjaftonte një deklarim i vitit.
5. Duke qenë subjekt i një ligji tjetër, deklarimi i datës së skadencës nuk kërkohet për:
- fruta të freskëta dhe perime, përfshirë patatet, që nuk janë qëruar, prerë ose trajtuar. Ky kusht nuk do të aplikohet për fara të mbira dhe produkte të ngjashme, si perimet e mbira;
- verërat, verërat likere, verërat e gazuara, verërat e aromatizuara dhe produkte të ngjashme të marra nga frutat, përveç pijeve të marra nga rrushi, si edhe pije të prodhuara nga rrushi ose mushti i rrushit;
- pije që përmbajnë 10 % ose më shumë  alkool në volum;
- pije të buta, lëngje frutash, nektarë frutash dhe pije alkoolike me kontejnerë individualë, që peshojnë më shumë se pesë litra, të destinuara për përdorim në ushqimin social;
- biskota ose kekë, që, për shkak të natyrës dhe përmbajtjes, konsumohen brenda 24 orëve nga prodhimi i tyre;
- uthull;
- kripë gjelle;
- sheqer i ngurtë;
- produkte sheqeri, që konsistojnë pothuaj vetëm në sheqere të aromatizuara dhe/ose të ngjyrosura;
- çëmçakiz dhe produkte të ngjashme përtypjeje;
- porcione të veçanta akulloreje (porcione të vogla për konsum individual të menjëhershëm).

Neni 10
Deklarimi i datës së përdorimit

1. Në rast të produkteve ushqimore, që, nga pikëpamja mikrobiologjike, paraqesin rrezik të konsiderueshëm, dhe si rrjedhojë pas një periudhe të shkurtër kohe paraqesin një rrezik të menjëhershëm për shëndetin e njeriut, data e jetëgjatësisë minimale do të zëvendësohet me datën e përdorimit.
2. Kjo datë do të ndiqet nga fjalët “përdoret deri më”. Këto fjalë duhet të shoqërohen:
- nga vetë data, ose
- nga një referencë e vendit se ku është vendosur data në etiketë.
Këto detaje duhet të shoqërohen nga përshkrimi i kushteve të ruajtjes që duhen ndjekur.
3. Kjo datë duhet të konsistojë në ditën, muajin dhe vitin në këtë rend dhe në formë të pakodifikuar. 

Neni 11
Udhëzimet e përdorimit

Udhëzimet e përdorimit të një produkti ushqimor do të tregohen në mënyrë të tillë që të lehtësojnë përdorimin e përshtatshëm të produktit ushqimor. 

Neni 12
Paraqitja e informacionit
 
1. a) Kur produkti ushqimor është i ambalazhuar paraprakisht, detajet e përshkruara në nenin 4 duhet të vendosen në ambalazh ose në një etiketë të ngjitur në të;
b) Pavarësisht  pikës (a) dhe pa u ndikuar nga legjislacioni tjetër ekzistues në lidhje me sasitë nominale, kur produktet ushqimore të ambalazhuara paraprakisht janë:
- të destinuara për konsumatorin e fundit, por të tregtuara në një stad më të hershëm përpara shitjes te konsumatori i fundit dhe kur shitja tek ushqimi social nuk përfshihet në këtë stad,
- të destinuara për dorëzim tek ushqimi social për përgatitjen, përpunimin, ndarjen ose prerjen,
të dhënat e hollësishme të përcaktuara nga neni 4 duhet të jenë vetëm në dokumentet tregtare që i referohen produktit ushqimor dhe ku mund të garantohet që pikërisht këto dokumente, që përmbajnë informacionin e etiketës, e shoqërojnë produktin ushqimor të cilit i referohen. Këto dokumente dërgohen përpara ose në të njëjtën kohë që bëhet dorëzimi;
c) Në rastin e referuar në pikën (b), detajet e referuara në nenin 4(1) pika 1, 5 dhe 7 dhe, kur është e mundur, edhe ajo e referuar në nenin 10, do të vendosen në paketimin e jashtëm me të cilin produkti ushqimor do të paraqitet për tregtim.
2. Të dhënat e përmendura në nenin 4 duhet të jenë lehtësisht të kuptueshme dhe të vendosura në një vend sa më të dukshëm, në mënyrë të tillë që të jenë lehtësisht të shikueshme, lehtësisht të lexueshme dhe të pashlyeshme.  Ato nuk duhen fshehur, errësuar apo ndërprerë për asnjë shkak nga shkrime të tjera ose figura. 
3. Të dhënat e renditura në nenin 4(1), pika 1, 4, 5 dhe 10 duhet  të deklarohen në të njëjtën fushë pamjeje. 
4. Në rastin e shisheve të qelqit, të destinuara për ripërdorim që janë të markuara në mënyrë të pashlyeshme dhe që si rrjedhim nuk kërkojnë etiketë lidhëse ose etiketë të varur dhe kur paketa ose kontejneri ka një sipërfaqe më të vogël se 10 cm2 , do të duhet të jepen vetëm të dhënat e renditura në nenin 4(1) pika 1, 4 dhe 5. Në këtë rast, pika 3 e këtij neni nuk do të aplikohet. 

Neni 13
Gjuha

1. Kushtet e kërkuara në nenin 4 duhet të jepen në shqip.
2. Për produktet ushqimore të importuara, të dhënat për emërtimin e produktit, karakteristikat e tij (natyrën, vetitë, përbërjen etj.), mënyrën e përdorimit, kushtet e ruajtjes, datën e fundit të përdorimit, si dhe emrin dhe adresën e importuesit duhet të jepen në gjuhën shqipe, në etiketën origjinale ose kundër etiketë.
3. Pika 1 e këtij neni nuk përjashton nga kushtet e etiketikimit, shpjegimet edhe në një gjuhë tjetër. 

KREU II
KËRKESA  MBI ETIKETIMIN E VEÇANTË

Neni 14
Kërkesa për shitjen e produktit ushqimor të paambalazhuar
 
1. Detyrimet e specifikuara në nenin 4 dhe nenin 5 pika 2, në rastin kur produkti ushqimor ofrohet për shitje te konsumatori i fundit ose tek ushqimi social i paambalazhuar, ose kur ushqimet paketohen në vendet e shitjes me kërkesën e konsumatorit ose të ambalazhuara paraprakisht për shitje direkte, do të caktohen me një akt tjetër nënligjor.

Neni 15
Etiketimi i përmbajtjes së kafeinës

1. Kur një pije që është e destinuar për konsum e pamodifikuar ose pas riformulimit të produktit të koncentruar, ose të tharë paraprakisht, që përmban kafeinë, nga çfarëdolloj burimi, në një proporcion mbi 150 mg/l, shënimi i mëposhtëm duhet të vendoset në etiketë në të njëjtin vend me emrin e shitjes së produktit: “Përmbajtje e lartë kafeine”. Ky shënim duhet të shoqërohet në kllapa dhe në përputhje me nenin 12 pika 2, me përmbajtjen e kafeinës, e cila  duhet  të shprehet në mg/100 ml.
2. Pika 1 nuk do të aplikohet për pije me bazë kafeje, çaji ose ekstrakt çaji, kur emri i shitjes së produktit përmban termin “kafe”ose “çaj”.

Neni 16
Kërkesa shtesë të etiketimit për disa produkte ushqimore
 
Produkti ushqimor i një tipi të specifikuar në kolonën e parë të shtojcës V do të ketë në etiketë kërkesat shtesë të specifikuara në kolonën e dytë të kësaj shtojce. 

Neni 17
Kërkesa të veçanta për paketime ekstra
 

Kjo rregullore nuk duhet të përkeqësojë dispozitat e legjislacionit nacional, të cilat në mungesë të dispozitave të Komunitetit,  vendosin më pak shtrëngime për etiketimin e ushqimeve të paketuara në formë speciale, si në formë figurinash apo suveniresh.

Neni 18
Ushqimet që përmbajnë fitosterole të shtuara, estere të fitosteroleve, fitostanole dhe/ose estere fitostanolesh
 
Për qëllime etiketimi, fitosterolet, estret e fitosteroleve, fitostanolët dhe esteret e fitostanoleve do të përcaktohen respektivisht nga termat “sterole bimorë”, “estere sterolesh bimore” “stanole bimore” ose “estere stanolesh bimore” ose forma e tyre në shumës sipas rastit. 
Pa paragjykuar kërkesat e legjislacionit lidhur me etiketimin e produkteve ushqimore, etiketa e ushqimeve ose përbërësit e ushqimeve me fitosterol të shtuar, estere fitosteroli, fitostanole ose estere fitostanoli duhet të përmbajë:
a) në të njëjtën fushëpamje me emrin e shitjes së produktit, lehtësisht e pashme dhe e lexueshme, duhet të paraqiten fjalët: “me sterole të shtuara bimore/ose stanole bimore”;
b) sasinë e përmbajtjes së fitosteroleve të shtuara, estereve fitosterole, fitostanoleve ose estereve të fitostanoleve (e shprehur në % ose në “g” të steroleve të lira bimore/stanole bimore për 100 g ose për 100 ml ushqim) do të vendoset në listën e përbërësve;

c) një deklarim, që produkti është i destinuar për njerëz që duan të ulin nivelin e kolesterolit në gjak;
d) një deklarim që pacientët me mjekim për uljen e nivelit të kolesterolit duhet ta konsumojnë produktin nën mbikëqyrjen e mjekut;
e) një fjali lehtësisht të lexueshme dhe në një vend të dukshëm, që të thotë që produkti mund të mos jetë nga ana ushqimore i përshtatshëm për gra shtatëzënë, me gji, ose për fëmijë nën 5 vjeç;
f) një lloj këshillimi duhet të përfshihet në mënyrë që produkti të përdoret si pjesë e një diete të balancuar dhe të ndryshueshme, përfshirë konsum të rregullt të frutave dhe perimeve për të ndihmuar mbajtjen e niveleve të përcaktuara të karotenës;
g) në të njëjtën fushëpamje, si edhe kërkesat nën pikën 3 sipër, duhet të jetë një fjali që konsumimi i më shumë se 3 g/ditë i steroleve të shtuara bimore/stanoleve bimore duhet të mënjanohet;
h) një përkufizim të porcionit të produktit ushqimor ose përbërësve ushqimorë të përcaktuar (preferohen në g ose ml) me një deklaratë të sasisë së steroleve bimore/stanoleve bimore të përfshirë në çdo porcion.

KREU III
KËRKESAT PËR DEKLARIMIN E VLERAVE USHQYESE NË ETIKETIM

Neni 19
Aplikimi dhe përkufizimet për kreun III
 
1. Kërkesat e kësaj pjese kanë lidhje me etiketimin e vlerave ushqyese të produkteve ushqimore për konsumatorin. Këto kërkesa do të aplikohen gjithashtu edhe për produkte ushqimore të destinuara për dorëzim te restorantet, spitalet, mensat dhe  ushqimi social.
2. Kjo pjesë nuk do të aplikohet për:
- ujërat minerale natyrale ose ujëra të tjera të destinuara për konsum njerëzor,
- integratorë dietikë/suplementë ushqimorë.
3. Kjo pjesë do të aplikohet pa dallim kërkesash të specifikuara etiketimi për produkte ushqimore të destinuara për përdorim të veçantë ushqyes. 
4. Në kuadër të kreut III të kësaj rregulloreje:
a) me “etiketë nutritive (vlerash ushqyese)", nënkuptohet çdo informacion që shfaqet në një etiketë dhe që lidhet me:
i)  vlerën  energjetike; 
ii) ushqyesit e mëposhtëm:
- proteina,
- karbohidrate,
- yndyrë,
- fibra,
- sodë,
- vitaminat dhe kripërat minerale të renditura në shtojcën VI dhe të paraqitura në sasi të përcaktuara siç është vendosur në këtë shtojcë;
 b) me “deklaratë nutritive (vlerash ushqyese)” do të nënkuptohet çdo mesazh promovues, që tregon, sugjeron ose nënkupton që një ushqim ka vlera të veçanta nutritive (ushqyese) si  pasojë e energjisë (vlerës kalorifike), që: 
- siguron,
- siguron në një shkallë ngritëse ose zbritëse, ose
- nuk siguron,
dhe/ose për shkak të përbërësve që:
- përmban,
- përmban në proporcione të zvogëluara apo të zmadhuara, ose
- nuk përmban.

Referimi ndaj cilësive apo sasive të një ushqyesi nuk përbën një deklarim nutritiv në atë shkallë që kërkohet nga legjislacioni; 
c) me “proteinë” është përmbajtja proteinike e llogaritur duke përdorur formulën: proteinë = azoti i përgjithshëm Kjeldahl × 6,25; 
d) me “karbohidrat” është çdo karbohidrat, i cili është i metabolizuar te njeriu, përfshirë poliolet; 
e) me “sheqerë” do të nënkuptojë të gjithë monosakaridet dhe disakaridet që ndodhen në ushqim, me përjashtim të polioleve; 
f) me “yndyrë” do të nënkuptojë lipidet e përgjithshme, përfshirë fosfolipidet; 
g) me “yndyrë të ngopur” do të nënkuptojë acidet yndyrore pa lidhje dyfishe; 
h) me “yndyrë me një lidhje të pangopur” do të nënkuptojë acide yndyrore me një lidhje dyfishe; 
i) me “yndyrë me shumë lidhje të pangopura” do të nënkuptojë acidet yndyrore me cis, cis-metilene me ndërprerje të lidhjeve dyfishe; 
j) me “fibër” do të nënkuptojë materialin e përcaktuar në përputhje me procedurën e vendosur në nenin 11 dhe të matur me metodën e analizës, e cila duhet përcaktuar në përputhja me këtë procedurë; 
k) me “vlerë mesatare” nënkupton vlerën që paraqet me mirë sasinë e vlerës ushqimore, që përmban një produkt ushqimor, dhe reflekton ndryshimet për shkak të ndryshimit stinor, karakteristikat e konsumit dhe faktorë të tjerë që mund të shkaktojnë variacionin e vlerës aktuale. 

Neni 20
Përdorimi i etiketimit të vlerave ushqyese

1. Në varësi nga pika 2, etiketimi i vlerave ushqyese mund të jetë fakultativ.
2. Etiketimi i vlerave ushqyese do të konsiderohet i detyrueshëm kur në etiketë vendoset një deklaratë e vlerave ushqyese, në paraqitje ose në reklamë. Nga ky rregull përjashtohen reklamat. 

Neni 21
Deklarata të lejuara për vlerat ushqimore

Të vetmet deklarata të lejuara për vlerat ushqimore do të jenë ato që lidhen me energjinë, për vlerat ushqimore të renditur në nenin 19(4)(a)(ii) dhe për substancat që i përkasin ose janë komponente të këtyre vlerave ushqyese.

Neni 22
Përmbajtja e etiketave që shprehin vlera ushqimore

1. Në rast se është aplikuar etiketimi i vlerave ushqimore, informacioni që do të jepet do t’i përkasë ose grupit 1, ose grupit 2 në rendin e mëposhtëm:
Grupi 1:
a) vlera e energjisë; 
b) sasia e proteinave, karbohidrateve dhe yndyrnave.
Grupi 2:
a) vlera e energjisë; 
b) sasia e proteinës, karbohidratit, sheqernave, yndyrës, yndyrnat e ngopura, fibrave dhe natriumit.
2. Në rast se është bërë një deklarim për sheqernat, yndyrnat e ngopura, fibrat ose natriumin, informacioni do të jepet në formën e grupit 2.
3. Etiketimi për vlerat ushqimore mund të përfshijë gjithashtu sasitë e një ose më shumë nga elementet e mëposhtme:
- niseshte,
- poliole,
- yndyrna me një lidhje të pangopur,
- yndyrna me shumë lidhje të pangopura,
- kolesterol,
- secilin nga mineralet apo vitaminat e renditura në shtojcën VI dhe të paraqitur në sasi të përcaktuara siç është përshkruar në atë shtojcë.
4. Deklarimi i substancave që i përkasin ose janë komponente të njërës nga kategoritë e vlerave ushqyese të referuar në paragrafin 1 dhe 3 duhet të jetë i detyrueshëm në rast se është bërë një deklarim për vlerat ushqyese.
Kur është dhënë vlera e yndyrnave me shumë lidhje të pangopura dhe/ose yndyrnave me një lidhje të pangopur dhe/ose kolesterolit, duhet të jepet edhe sasia e yndyrnave të ngopura. Deklarimi i këtyre të fundit në këtë rast nuk përbën  një deklarim të vlerave ushqyese me vlerën e pikës 2.

Neni 23
 Faktorët e ndërsjellë për vlerën e energjisë
 
Vlera e deklaruar e energjisë duhet të llogaritet duke përdorur faktorët e mëposhtëm të ndërsjelljes:
- karbohidrat (përveç polioleve) 4 kkal/g - 17 kJ/g,
- poliolet 2,4 kkal/g - 10 kJ/g,
- proteinë 4 kcal/g - 17 kJ/g,
- yndyrë 9 kcal/g - 37 kJ/g,
- alkool (etanol) 7 kcal/g - 29 kJ/g,
- acid organik 3 kcal/g - 13 kJ/g,
- salatrim 6 kcal/g-25kJ/g.

Neni 24
Mënyra e tregimit të vlerave ushqyese në etiketë
 
1. Deklarimi i vlerës së energjisë dhe proporcionit të vlerave  ushqyese ose komponentëve të tyre duhet të jetë numerike. Njësitë në përdorim janë si më poshtë:
- energjia:				           kJ dhe kcal,
- proteinë, karbohidrat, yndyrë, fibër:		gramë (g) / fibër,
- natrium, kolesterol:		            	miligramë (mg),
- vitamina dhe mineral:		            	njësitë e përcaktuara në shtojcën VI.
2. Informacioni do të shprehet për  100 g ose për 100 ml. Ky informacion mund të jepet për të gjithë sasinë ose për porcionin, me kusht që të tregohet numri i porcioneve të ndodhura në ambalazh. 
3. Sasitë e lartpërmendura do të jenë ato të produktit ushqimor në shitje. Kur është e mundur, ky informacion mund të lidhet edhe me produktin ushqimor pas përgatitjes, me kusht që të jenë dhënë detaje të mjaftueshme udhëzuese dhe që informacioni të pasqyrojë produktin ushqimor të përgatitur për konsum.
4. Informacioni për vitaminat dhe mineralet duhet gjithashtu të shprehet në përqindje të sasisë së rekomanduar ditore (SRD) siç është dhënë në shtojcën VI për sasitë e specifikuara në pikën 2. Përqindja e sasive të rekomanduara ditore (SRD) për vitaminat dhe mineralet mund të jepen edhe në formë grafike. 
5. Në rast se deklarohen sheqernat dhe/ose poliolet dhe/ose niseshteja, atëherë kjo deklaratë duhet të vendoset menjëherë pas deklaratës së përmbajtjes me karbohidrate në formën e mëposhtme:
Karbohidrate 				g 
Nga të cilat:
- sheqere				g
- (poliole)				g
- niseshte				g

6. Në rast se deklarohet sasia dhe/ose tipi i acideve dhe/ose kolesteroli, kjo deklaratë duhet të vijë menjëherë pas deklaratës së yndyrnave të përgjithshme, si më poshtë:
Yndyrna				g
Nga të cilat:
- të ngopura				g
- me një lidhje të pangopur		g
- me shumë lidhje të pangopura		g
- kolesterol		            	mg.
7. Vlerat e deklaruara, sipas rastit, duhet të vlerësohen mesatarisht bazuar në:
a) analizën e prodhuesit të produktit ushqimor; 
b) një llogaritje nga vlera e njohur apo vlera mesatare aktuale e përbërësve të përdorur;
c) një llogaritje nga të dhënat e përcaktuara dhe pranuara.

Neni 25
Prezantimi dhe gjuha e etiketimit të vlerave ushqyese
 
1. Informacioni i mbuluar nga kjo pjesë, përmblidhet në një tabelë, me numrat përbri nëse hapësira e lejon një gjë të tillë. Në rast se hapësira nuk e lejon një gjë të tillë, atëherë informacioni duhet të paraqitet në formë lineare.  Ai duhet të shkruhet me karaktere të lexueshme dhe të qarta në një vend të dukshëm.  
2. Informacioni i mbuluar nga kjo pjesë do të jetë në gjuhën shqipe. Informacioni mund të vendoset edhe në gjuhë të tjera.  

Neni 26
Etiketimi i vlerave ushqyese për ushqimet  e paambalazhuara
 
1. Në rastet kur produkti ushqimor  i paambalazhuar vendoset për shitje për konsumatorin e fundit ose për ushqimin social dhe produkti ushqimor paketohet në pikën e shitjes me kërkesën e blerësit ose paraambalazhohet për qëllim shitjeje të menjëhershme,  informacioni i referuar në nenin 5 dhe mënyra e komunikimit të tij  përcaktohen me akte nënligjore.

KREU  IV
MARKIMI  I  PARTISË MALL

Neni 27
Përkufizimi i partisë mall dhe qëllimi i markimit të tij
 
1. Për  qëllimin e kësaj pjese, me parti mall  do të quhet një sasi e njësive për shitje të produktit ushqimor të prodhuar, përpunuar ose ambalazhuar, praktikisht nën të njëjtat kushte. 
2. Kjo pjesë ka lidhje me treguesin që lejon identifikimin e partisë mall që i përket produkti ushqimor. 

Neni 28
Kërkesat për shënimin e partisë mall
 
1. Një produkt ushqimor nuk mund të shënohet përveç rastit kur është i shoqëruar me një tregues siç është referuar në nenin 27 (2). 
2. Pika 1 nuk do të aplikohet kur: 
a) produktet bujqësore: 
- shiten ose dorëzohen në një magazinë të përkohshme ose qendër përgatitje apo paketimi; 
- transportohen tek organizatat e prodhuesve; ose
- mblidhen për integrim të menjëhershëm brenda një përgatitje operative apo sistem përpunues; 
b) në pikën e shitjes te konsumatori i fundit, produktet ushqimore nuk janë të ambalazhuara paraprakisht, por të ambalazhuara me kërkesën e blerësit, ose janë të paraambalazhuara  për shitje të menjëhershme; 
c) në ambalazhe ose kontenjerë, ana më e madhe e të cilave ka një sipërfaqe më të vogël se 10 cm. 

Neni 29
Forma e shënimit të partisë mall
 
Partia mall duhet të përcaktohet në çdo rast nga prodhuesi, përpunuesi ose ambalazhuesi i produktit ushqimor në fjalë, ose shitësi i dorës së parë në Shqipëri. 
Treguesi i referuar në nenin 27(2) do të përcaktohet dhe vendoset nën përgjegjësinë e një ose më shumë operatorësh të mësipërm. Ai do të pararendet nga germa “L”, përveç rasteve kur është i dallueshëm nga tregues të tjerë në etiketë. 

Neni 30
Informacioni i markimit mbi partinë mall
 
Kur produktet ushqimore janë të paraambalazhuara, germa “L” do të vendoset mbi paraambalazhim ose në një etiketë që është ngjitur mbi të.  
Kur produktet ushqimore nuk janë të paraambalazhuara dhe kur është e mundshme, treguesi i referuar në nenin 27(2), d.m.th. germa “L” do të vendoset në paketim ose në kontejner ose, në rast të kundërt, në dokumentet e nevojshme tregtare. 
Në të gjitha rastet ajo duhet të vendoset ne një mënyrë të tillë që të jetë lehtësisht e lexueshme, të shihet qartë dhe të mos fshihet lehtë. 

Neni 31
Përjashtimet kur në etiketë ndodhet data e jetëgjatësisë minimale ose data e përdorimit
 
Kur data e jetëgjatësisë minimale ose data e përdorimit vendoset në etiketë, treguesi i referuar në nenin 27(2) nuk ka nevojë të paraqitet mbi produktin ushqimor, me kusht që data të konsistojë të paktën në një tregues të pakodifikuar të ditës dhe muajit në këtë rend përkatës. 




















SHTOJCA  I

Klasifikimi i përbërësve që  mund të jenë të emërtuara nga emri i kategorisë më të saktë se emri specifik

	
Përkufizime                                             				Emërtime
		

Vaji i rafinuar ndryshe nga vaji i ullirit                    “Vaj”  i cilësuar “bimor” ose “shtazor”,
                                                                 si i përshtatshëm ose një shenjë e veçantë 
                                                                 e  origjinës bimore ose shtazore. Emërtimi 
                                                                “i hidrogjenizuar” mund të shoqërojë  vajin 
                                                                 e hidrogjenizuar
   	
Lëndë yndyrore e rafinuar	“Lëndë yndyrore” e cilësuar “bimore” ose “shtazore” si i përshtatshëm, ose një shenjë e veçantë e origjinës bimore ose shtazore. Emërtimi “i hidrogjenizuar” mund të shoqërojë  yndyrë e hidrogjenizuar
		
Përzierje miellrash të marrë nga dy ose më           “Miell” i ndjekur  nga një listë drithërash nga 
shumë lloje drithërash                                           të cilët është fituar, të cilat vendosen në rend 
                                                             zbritës në peshë
	
Niseshte dhe niseshte e modifikuar në mënyrë          “Niseshte”    	  
fizike ose nga enzime
	
Të gjithë llojet e peshkut, ku peshku përmban një          “Peshk”
përbërës të një produkti tjetër ushqimor dhe 
siguron që emri dhe paraqitja e tillë e produkteve 
ushqimore nuk i referohet llojit specifik  
të peshkut
	
Të gjithë tipet e djathërave, ku djathi ose djathi i             “Djath”
përzier përmbajnë një ingredient  të një produkti 
tjetër ushqimor dhe siguron që emri dhe paraqitja 
e tillë e produkteve ushqimore nuk i referohet 
tipeve specifike (të veçantë) të djathit
 	
Të gjitha erëzat që nuk kalojnë më shumë se  2%   “Erëz”, “Erëza” ose “Përzierje erëzash”    në sasinë e  produkteve ushqimore 
	
Të gjitha barërat ose pjesë barërash  që nuk                    “Barëra” ose “Përzierje barërash” kalojnë  më shumë se  2% të sasisë së produkteve ushqimore
	
Të gjitha tipet e gomave (kauçukut) të përdorura në             “Bazë kauçuku (gome)”
përgatitjen e  bazës së kauçukut për 
çëmçakizin
	
Të gjitha tipet e produkteve të drithërave      “Tul” ose “Peksimadhe” si i                                                                                    të pjekura  dhe të thërmuara                                             përshtatshëm
	
Të gjitha tipet e  sheqernave                                                    “Sheqer”
	
Dekstrozë anhidër ose dekstrozë monohidrate                        “Dekstrozë”
	
Shurup glukoze dhe shurup glukoze anhidër                           “Shurup glukoze”
	
Të gjitha tipet e proteinave të qumështit (kazeina,                  “Proteina qumështi”
kazeinate dhe proteina e hirrës) dhe përzierje të tyre
	
Gjalpë kakao i presuar, shtrydhur ose rafinuar                          “Gjalpë kakao”
	
Të gjitha tipet e verërave të përcaktuara në                              “Verë”
rregulloren e CE të 17 majit 1999, nr.1493/1999 
në organizimin e përgjithshëm të etiketimit të 
verërave
	
Muskujt skeletor (**) të gjitarëve dhe llojet e zogjve           “...mishi dhe emri(at)(*) e llojit      të njohur si të përshtatshme për konsum njerëzor me                         kafshës nga i cili ai vjen  
inde të përfshira ose të përcaktuara në mënyrë natyrale,
ku yndyrnat totale dhe indet lidhëse nuk kalojnë vlerën 
nën nivelin e dhënë të përbërjes së mishit dhe 
ingredientit të produkteve të tjera ushqimore. Produktet e 
mbuluara nga përkufizimi komunitare “Mish i paketuar
mekanikisht” janë të përjashtuara nga ky përkufizim.

	Llojet
	Yndyra  ( % )
	Indi  lidhës  ( % ) (1)

	Gjitarët (përveç lepujve dhe derrave) dhe përzierjes së llojeve ku mbizotërojnë gjitarët 
	25
	25

	Derrat
	30
	25

	Zogjtë dhe lepujt
	15
	10



1. Përmbajtja e indeve lidhëse është llogaritur mbi bazën e raportit midis përmbajtjes së kolagjenit dhe përmbajtjes së proteinave të mishit. Përmbajtja e kolagjenit kupton përmbajtjen e hidroksiprolinës shumëzuar me faktorin 8.
	
Në qoftë se ky limit nuk është arritur, por të gjitha kriteret e tjera për përkufizimin e “mishit” kanë plotësuar përmbajtjen e “...mishit” duhet rregulluar deri poshtë në përputhje dhe duhet përmendur lista e ingredientëve, në shtimin e termit “...mish”, prezenca e yndyrës dhe/ose indit lidhës.
	
(*) Për etiketimin në anglisht, ky emërtim mund të përsëritet sipas emrit të përgjithshëm të ingredientit që ka lidhje me llojin e kafshës.
(**) Diafragma dhe muskujt maseters janë pjesë e muskulit skeletor, ndërsa zemra, gjuha dhe muskuli i kokës (përveç muskulit maseter), muskuli i  kërcirit, kërciri dhe bishti janë të përjashtuara.






SHTOJCA  II

Klasifikimi i përbërësve që duhet të jenë të emërtuar nga emri i kategorisë së tyre i ndjekur nga emri i tyre specifik ose numri i serisë

	Ngjyrues
	Niseshte e modifikuar[footnoteRef:1] [1:  Emri specifik ose numri serial nuk duhet të jetë dhënë.] 


	Perservative   
	Embëlsues

	Antioksidant
	Agjent fryrës 

	Emulsifikator  
	Agjent kundër formimit të shkumave

	Mpiksës (trashës)
	Kripëra emulsifikuese[footnoteRef:2] [2:  Vetëm për djathin e përpunuar dhe produktet që përdoren në djathin e përpunuar.] 


	Agjent xhelformues                                                 
	Agjentë përmirësues të miellit

	Stabilizues
	Agjentë voluminozë

	Zmadhues i aromave                                                
	Aktivues

	Acidet   
	Agjent masiv

	Rregullator i aciditetit  
	Gaz shtytës

	Agjent kundër mpiksjes                                            
	Agjent glazure



SHTOJCA  III
Emërtimi i aromatizuesve në listën e ingredientëve

1. Aromatizuesit do të emërtohen secili nga fjala “Aromatizues(it)” ose nga një emër më specifik ose përshkrim i aromatizuesit.
2. Fjala “natyral” ose ndonjë fjalë tjetër që ka kryesisht të njëjtin kuptim mund të përdoret vetëm për aromatizuesit në të cilin përbërësit e aromatizuesit përmbajnë vetëm substancat aromatizuese dhe/ose përgatisin aromatizuesit sipas përkufizimit në paragrafin 4.
3. Në qoftë se emri i përbërësit aromatizues i referohet natyrës ose origjinës bimore, ose shtazore të substancave të përfshira, fjala “natyral” ose ndonjë fjalë tjetër, po të mos ketë kryesisht të njëjtin kuptim,  përbërësi aromatizues i caktuar, ka qenë i veçuar nga procesi fizik, procesi enzimatik ose mikrobiologjik, ose vetëm procesi tradicional i përgatitjes së ushqimit, ose vetëm nga produkti ushqimor ose origjina që ka lidhje me aromatizuesin. 
4. Për paragrafin 2 përkufizimet në vazhdim do të përdoren:
“Substancë aromatizuese” do të thotë me përkufizim substance kimike me veti aromatizuese, e cila është fituar nga process i caktuar fizik (duke përfshirë distilimin dhe tretës për ekstraktimin) ose procesi enzimatik ose mikrobiologjik nga materiale me origjinë bimore ose shtazore secili në gjendje të gjallë, ose pas përpunimit për konsum njerëzor me anë të procesit tradicional të përgatitjes së ushqimit ( duke përfshirë tharjen, nxehjen dhe fermentimin).
“Përgatitja e aromatizuesit” kupton një produkt, ndryshe nga substanca aromatizuese, e koncentruar ose jo, me veti aromatizuese, e cila është fituar nga proces i caktuar fizik (duke përfshirë distilimin dhe tretës për ekstraktimin) ose procesi enzimatik, ose mikrobiologjik nga materiale me origjinë bimore ose shtazore secili në gjendje të gjallë ose pas përpunimit për konsum njerëzor me anë të procesit tradicional të përgatitjes së ushqimit (duke përfshirë tharjen, nxehjen dhe fermentimin).

SHTOJCA  IV

Përbërësit të referuar në nenin 6 pikat (3), (5) dhe (9)
1. Drithërat me përmbajtje gluteni (grurë, thekër, elb, tërshërë etj. ose hibrided e tyre të shtrydhura) dhe produktet që vijnë prej tyre përveç:
a) grurë, me bazë shurup glukoze, duke përfshirë dekstrozën (1);
b) grurë, me bazë maltodekstrine(1);
c) shurup glukoze me bazë elb;
d) drithëra të përdorura për distilate ose alkool etilik të pijeve alkoolike me origjinë bimore dhe pije alkoolike të tjera.
2. Krustacet  dhe produktet që vijnë prej saj.
3. Vezët dhe produktet që vijnë prej saj.
4. Peshku dhe produktet që vijnë prej tij, përveç:
a) xhelatinë peshku që përdoret si bartës për vitaminat ose përgatitjen e karotinoideve;
b) xhelatinë peshku që përdoret si agjent finiture në birrë dhe verë;
5. Kikirik dhe produktet që vijnë prej saj.
6. Sojë dhe produktet që vijnë prej saj, përveç:
a) vaj soje i rafinuar dhe yndyra;
b) tokoferol mix natyral(E 306), tokoferol D-alfa natyral, acetat tokoferol D-alfa natyral, tokoferol sucinat D-alfa natyral me origjinë soje.
7. Qumësht dhe produktet që vijnë prej tij (duke përfshirë laktozën), përveç:
a) hirrës së përdorur për distilate ose alkool etilik të pijeve alkoolike me origjinë bimore dhe pije alkoolike të tjera;
b) acidit laktik.
8. Bajame, lajthi, arra, bajame (Amygdalus communis L.), lajthi (Corylus avellana), arra (Juglans regia), shqeme (Anacardium occi-dentale), arra amerikane (Carya illinoiesis (Wangenh) K. Koch), arrë braziliane (Bertholletia excelsa), festek (Pistacia vera) dhe produktet që vijnë prej tyre, përveç:
a) lajthive të përdorura për distilate ose alkool etilik të pijeve alkoolike me origjinë bimore dhe pije alkoolike të tjera.
9. Selino dhe produktet që vijnë prej saj.
10. Mustardë dhe produktet që vijnë prej saj.
11. Susam dhe produktet që vijnë prej saj.
12. Dyoksid sulfuri dhe sulfite të koncentruara më shumë se 10 mg/kg ose 10 mg/l të shprehura  si SO2.
13. Lupin dhe produktet që vijnë prej saj
14. Molusqet dhe produktet që vijnë prej tyre

SHTOJCA  V
Kërkesa të veçanta për etiketimin e tipeve dhe kategorive të caktuara të ushqimeve

	Tipet ose kategoritë e produkteve ushqimore
	Të dhëna

	
Produkti ushqimor, jetëgjatësia e të cilit  është  shtyrë nga mënyra e paketimit të tij në ndonjë paketues gazi të autorizuar

Produkti ushqimor që përmban  ëmbëlsues ose ëmbëlsues të autorizuar



Produkti ushqimor që përmban  gjithashtu një shtesë sheqer ose sheqere dhe një ëmbëlsues ose ëmbëlsues të autorizuar

Produkti ushqimor qe përmban  aspartame

Produkti ushqimor që përmban  më shumë se 10% shtesë polioli

Përmbajtja në ëmbëlsira ose pije e acidit glikorhizinik ose kripa amoniake e përcaktuar nga shtimi i substancës(ave) të tilla ose bimë likuore glycyrrhiza glabra, në përqendrimin 100mg/kg ose 10mg/l ose më shumë




Ëmbëlsirat përmbajnë acid glikorhizinik ose kripë amoniake e përcaktuar nga shtimi i substancës(ave) të tilla ose bimë likuore glycyrrhiza glabra, në përqendrimin 4g/kg ose më shumë


Pijet që përmbajnë acid glikorhizinik ose kripë amoniake e përcaktuar nga shtimi i substancës(ave) të tilla ose bimë likuore Glycyrrhiza glabra, në përqendrimin 50 mg/l ose më shumë, ose 300 mg/l ose më shumë, në rastin e pijeve që përmbajnë më shumë se 1,2% alkool në volum. Niveli do të zbatohet te produkti që vendosja të jetë e lehtë për konsumatorin ose të rikontruktuara në varësi të udhëzimit të prodhuesit.
	
“Paketuar me ajër mbrojtës” 



“Me ëmbëlsues(a)”. Këto të dhëna do të shoqërojnë emrin specifik me të cilin ushqimi shitet, të vendosur në nenin 4 të kësaj direktive
“me sheqer(e) dhe ëmbëlsues(a)”.

Këto të dhëna do të shoqërojnë emrin specifik me të cilin ushqimi shitet, të vendosur në nenin 4 të kësaj direktive.

“Përmban burim fenilalanine”

“Përdorimi i tepërt mund të japë efekte laksative”.

Termi “përmban liquorice” do të shtohet menjëherë mbas listës së ingredienteve, vetëm në rastet kur termi “lëng (pije)” është tashmë i përshirë në listën e ingredienteve ose në emrin nën të cilin produkti është shitur. Në mungesë të listës së ingredientëve, të dhënat do të shënohen të vendosura afër emrit nën të cilin produkti është shitur.

Mesazhi i mëposhtëm duhet shtuar mbas listës së ingredientëve: “përmban bimë likuore-njerëz që vuajnë nga hipertensioni duhet të shmangin konsumin e tepërt”. Në mungesë të listës së ingredientëve, të dhënat do të vendosen pranë emrit nën të cilin produkti shitet.

Mesazhi i mëposhtëm duhet shtuar mbas listës së ingredientëve: “përmban bimë likuore-njerëz që vuajnë nga hipertensioni duhet të shmangin konsumin e tepërt”. Në mungesë të listës së ingredientëve, të dhënat do të  vendosen pranë emrit nën të cilin produkti shitet.























SHTOJCA  VI
Vitaminat dhe mineralet të cilat mund të shpallen dhe rekomandimet e tyre të zakonshme të lejuara (RDAs)

	Emri i vitaminës ose mineralit
	Njësia
	Rekomandimet  e zakonshme të                                                                           lejuara (RDA)

	Vitamin A
	mg
	800

	Vitamin D
	mg
	5

	Vitamin E                                                            
	mg
	10

	Vitamin C                                                            
	mg
	60

	Tiamin
	mg
	1,4

	Riboflavin  
	mg
	1,6

	Niacin
	mg
	18

	Vitamin B6                                                          
	mg
	2

	Folacin
	mg
	200

	Vitamin B12                                                        
	mg
	1

	Biotin
	mg
	0,15

	Acid Pantotenik                                                   
	mg
	6

	Kalçium     
	mg
	800

	Fosfor   
	mg
	800

	Hekur
	mg
	14

	Magnez
	mg
	300

	Zink
	mg
	15

	Jod
	mg
	150



Si rregull, 15 % e rekomandimeve të lejuara të caktuara në këtë aneks zëvendësohen nga 100 g ose 100 ml, ose për paketim në qoftë se paketimi përmban vetëm një racion të vetëm mund të merret në konsideratë për të vendosur çfarë përbën një vlerë të rëndësishme.


Udhëzim 
Nr.30, datë 17.10.2008 

PËR PËRCAKTIMIN E TARIFËS SË SHËRBIMIT PËR QARKULLIMIN E  AUTOMJETEVE TË HUAJA  

Në mbështetje të nenit 102 pika 4 të Kushtetutës dhe të nenit 11 të ligjit nr.9975, datë 28.7.2008 “Për taksat kombëtare”, Ministri i Financave  

UDHËZON: 

1. Tarifa e shërbimit për qarkullimin e automjeteve të huaja caktohet sipas shtojcës nr.1, që i bashkëlidhet këtij udhëzimi dhe është pjesë përbërëse e tij. 
 2. Autoveturat e huaja përjashtohen nga pagesa e tarifës së qarkullimit për 60 ditë qëndrimi në vit në territorin e Republikës së Shqipërisë dhe paguajnë vetëm 1 euro në çastin e daljes. Për çdo ditë mbi këtë periudhë, tarifa e qarkullimit llogaritet sipas shtojcës së cituar më lart.  
3. Me vjeljen e kësaj tarife shërbimi ngarkohet Drejtoria e Përgjithshme e Doganave, nëpërmjet degëve të saj doganore. Personat, në momentin e hyrjes në territorin e Republikës së Shqipërisë me automjete me targë të huaj, pajisen nga degët e doganave me një vërtetim hyrjeje, sipas formularit nr.1 bashkëngjitur këtij udhëzimi.  
4. Ky vërtetim mbahet në dy kopje, nga të cilat njëra i jepet personit që hyn në territorin e  Republikës së Shqipërisë me automjet me targë të huaj, ndërsa kopja tjetër ruhet në degët  e doganave. Ky vërtetim është i detyrueshëm të paraqitet në degën e doganës në pikën e  kalimit kufitar në dalje, me qëllim që degët e doganave të llogarisin dhe arkëtojnë tarifën  e qarkullimit të automjetit me targë të huaj dhe të arkëtojnë taksën për ditët e qëndrimit  në territorin e Republikës së Shqipërisë. Kjo pagesë bëhet me mandatarkëtimi, një kopje  e të cilit i jepet personit, ndërsa kopja tjetër i bashkëngjitet vërtetimit që personi paraqet  në dalje dhe ruhet në degën e doganës.  
5. Për rastet kur automjeti me targë të huaj, me akt noterial, kalon në pronësi të personave  të tjerë, të cilët më pas do ta pajisin me targë shqiptare sipas legjislacionit në fuqi, pronari  i paraqet degës së doganës në momentin e zhdoganimit të automjetit vërtetimin e hyrjes që i është dhënë personit në pikën e kontrollit të kalimit kufitar në hyrje, me qëllim që të llogaritet edhe taksa e qarkullimit të automjetit për ditët e qëndrimit në Shqipëri. 
Drejtoritë rajonale të transportit rrugor nuk bëjnë pajisjen me targa shqiptare, si dhe regjistrimin e mjetit pa u paguar detyrimet doganore në import dhe tarifa e shërbimit për qarkullimin e automjeteve të huaja.  
6. Shumat e tarifave të arkëtuara në degët e doganave regjistrohen në një regjistër të  veçantë sipas formularit nr.2 bashkëngjitur këtij udhëzimi, ku shënohet lloji i mjetit, ditët  e qëndrimit, si dhe shuma e tarifës së paguar.  
7. Përjashtohen nga tarifa e shërbimit të qarkullimit të automjeteve të huaja:  
a) automjetet e huaja, që sjellin ndihma humanitare falas;  
b) mjetet që qarkullojnë me lejëkalimi pa pagesë të taksave rrugore, mbi bazën e  reciprocitetit;  
c) mjetet e përfaqësive diplomatike e të shoqatave bamirëse; 
d) automjetet e regjistruara në territorin e Kosovës.  
8. Përfituesit e përjashtimeve nga pagimi i kësaj tarife shërbimi, dega e doganës në hyrje i pajis me një vërtetim sipas formularit nr.3 bashkëngjitur këtij udhëzimi. Ky vërtetim është në dy kopje, një prej të cilave i jepet zotëruesit të mjetit, ndërsa kopja tjetër ruhet në degën e doganës. Në dalje të mjetit me targë të huaj nga territori i Republikës së Shqipërisë, dega e doganës detyron zotëruesin e mjetit të dorëzojë kopjen e vërtetimit.  
9. Për rastet kur masa e tarifës përcaktohet mbi bazë reciprociteti, Ministria e Punëve  Publike, Transportit dhe Telekomunikacionit dërgon zyrtarisht në Drejtorinë e  Përgjithshme të Doganave tarifat ose taksat që aplikohen nga shtetet e tjera për  automjetet shqiptare për të njëjtin lloj shërbimi.  
10. Drejtoria e Përgjithshme e Doganave, në bazë të informacionit të dërguar nga Ministria e Punëve Publike, Transportit dhe Telekomunikacionit, sipas pikës 10 të këtij udhëzimi, publikon dhe azhurnon këto tarifa në faqen e saj zyrtare në internet.  
11. Të ardhurat e mbledhura nga kjo tarifë derdhen 100% në Buxhetin e Shtetit. 
12. Ky udhëzim hyn në fuqi menjëherë. 

Ministri i Financave
Ridvan Bode
  













SHTOJCA NR.1

MASA E TARIFËS SË SHËRBIMIT PËR QARKULLIMIN E AUTOMJETEVE TË HUAJA  

    	     në euro
  
1. Për autoveturat me më pak se 8+1 ndenjëse, përfshirë  
dhe ndenjësen e drejtuesit të mjetit, për çdo ditë ose pjesë të ditës 			1.
2. Për autoveturat me 8+1 ndenjëse, përfshirë dhe ndenjësen  
e drejtuesit të mjetit, për çdo ditë ose pjesë të ditës 					2.  
3. Për mjetet e transportit të udhëtarëve të më shumë se 20 personave, 
përfshirë edhe  drejtuesin e mjetit 						reciprocitet  
4. Për mjetet e transportit të mallrave, me ngarkesë				reciprocitet.  
5. Për mjetet e transportit të mallrave, pa ngarkesë				reciprocitet. 


Formulari nr.1  

REPUBLIKA E SHQIPËRISË
Ministria e Financave
Drejtoria e Përgjithshme e Doganave
Dega e doganës

Nr.serisë, data: _______

Pjesa e parë  

Emri i shtetasit________________________  
Adresa: qyteti, shteti_________________  
Numri i dokumentit të identifikimit ___________ 
Tipi i mjetit _________________________  
Targa e mjetit________________________  
Data e hyrjes _______________________  
(me numra dhe me fjalë)  

Doganieri, kryetari i doganës  
(emër, mbiemër, firma) (emër, mbiemër, firma) 
_______________________________________________________________________ 


Pjesa e dytë data_________  
Data e daljes _______________________________  
(me numra dhe me fjalë)
Ditët e qëndrimit gjithsej ____________________  
Në shifra dhe me fjalë  
Shuma e tarifës së shërbimit _________________  
(në shifra dhe me fjalë)  
Tarifa llogaritet në dalje të mjetit ose në momentin e zhdoganimit të mjetit kur mjeti pajiset me  targa shqiptare.  




Doganieri, kryetari i degës se doganës 
(emër, mbiemër, firma) (emër, mbiemër, firma)  
Pjesa e parë plotësohet nga dogana hyrëse dhe pritet në dy kopje: njëra i jepet shtetasit, tjetra mbetet në doganë.  
Pjesa e dytë plotësohet vetëm në kopjen e shtetasit në doganën që del mjeti ose ku bëhet zhdoganimi i mjetit në rastet kur mjeti pajiset me targa shqiptare dhe dorëzohet në këtë degë të doganës. 

Formulari nr.2  

REGJISTRI DITOR I TARIFËS SË QARKULLIMIT TË AUTOMJETEVE TË  HUAJA 

	Nr.
	Lloji i
mjeteve
	Emri i
zotëruesit  të mjetit
	Shteti
nga  vjen  mjeti
	Data e hyrjes së mjetit në  doganën  shqiptare
	Masa e
Tarifës së  shërbimit
	Shuma e
taksave/tarifave të paguara



Dega e doganës 

Formulari nr.3  

REPUBLIKA E SHQIPËRISË  
Ministria e Financave  
Drejtoria e Përgjithshme e Doganave
Dega e Doganës  
Nr.serial  

VËRTETIM

Vërtetojmë se z. banues në qytetin _______shteti_______ me numër pasaporte____ ka hyrë në territorin e Republikës së Shqipërisë sot më datën _____, me automjetin tip _______,me targë________. Mbi bazën e shkresës nr.datë_____ të degës së tatimeve, ky mjet përjashtohet nga pagimi i tarifës së qarkullimit të automjeteve të huaja.  

KRYETARI 
__________


KËRKESË
Nr.5410/1, datë 3.9.2008

PËR SHPRONËSIM PUBLIK

Ministria e Punëve Publike, Transportit dhe Telekomunikacionit shpall kërkesën për shpronësim për pasuritë që preken si rezultat i ndërtimit të segmentit rrugor Lezhë-Shëngjin. Subjekti kërkues i këtij objekti është Drejtoria e Përgjithshme e Rrugëve. Me anë të këtij publikimi në shtyp kërkojmë të vëmë në dijeni personat që preken nga ky shpronësim. Vënia në dijeni konsiston në masën e vlerësimit të llogaritur nga Komisioni i Posaçëm i Shpronësimit pranë Ministrisë së Punëve Publike, Transportit dhe Telekomunikacionit, sipas listës emërore bashkëlidhur.
Pronari dhe personat e tretë, brenda 15 ditëve nga plotësimi i këtij afati për publikim, kanë të drejtë të paraqesin pretendimet e tyre të shoqëruara me dokumentet përkatëse në ministrinë kompetente (Ministria e Punëve Publike, Transportit dhe Telekomunikacionit).




REPUBLIKA E SHQIPËRISË
Drejtoria e Përgjithshme e Rrugëve
Drejtoria Juridike
Sektori i shpronësimeve

LISTA EMËRORE PARAPRAKE E PRONARËVE QË SHPRONËSOHEN NË SEGMENTIN RRUGOR LEZHË-SHËNGJIN

	Nr.
	Emri
	Atësia
	Mbiemri
	Zona
kadastr.
	Numri i
pasurisë
	Lloji i
pasurisë
	Sipërfaqja
(m2)
	Çmimi
për njësi
	Vlera
(lekë)
	Kultura
bujqësore
	Vlera
për
kulturat
	Vlera
totale
	Shënime

	1
	Mirash
	Mark
	Mirashi
	1987
	51/15
	Arë
	298
	428
	127544
	
	
	
	

	2
	Mirash
	Mark
	Mirashi
	1987
	51/16
	Arë
	126
	428
	53928
	
	
	
	

	3
	Ndue
	Mark
	Mirashi
	1987
	51/17
	Arë
	294
	428
	125832
	
	
	
	

	4
	Ndue
	Mark
	Mirashi
	1987
	51/18
	Arë
	315
	428
	134820
	
	
	
	

	5
	Simon
	Ndoc
	Ndoka
	1987
	51/13
	Arë
	88
	428
	37664
	
	
	
	

	6
	Elton
	Simon
	Marku
	1987
	51/12
	Arë
	83
	428
	35524
	
	
	
	

	7
	Nderim
	Gjergj
	Marku
	1987
	51/11
	Arë
	189
	428
	80892
	
	
	
	

	8
	Fran
	Ndue
	Marku
	1987
	51/9
	Arë
	183
	428
	78324
	
	
	
	

	9
	Luigj
	
	Toma
	1987
	51/2
	Arë
	420
	428
	179760
	
	
	
	

	10
	Ndue
	Gjon
	Toma
	1987
	51/3
	Arë
	166
	428
	71048
	
	
	
	

	11
	Zef
	
	Mosheqaj
	1987
	51/4
	Arë
	55
	428
	23540
	
	
	
	

	12
	Donika
	
	Rrapi
	1987
	22/2
	Arë
	176
	428
	75328
	
	
	
	

	13
	Donika
	
	Rrapi
	1987
	22/1
	Arë
	224
	428
	95872
	
	
	
	

	14
	Ali
	
	Dushku
	1987
	25/37
	Arë
	320
	428
	136960
	
	
	
	

	15
	Shyqyri
	
	Selimi
	1987
	25/6
	Arë
	137
	428
	58636
	
	
	
	

	16
	Dhurata
	
	Ibraj
	1987
	25/18
	Arë
	183
	428
	78324
	
	
	
	

	17
	Rexhep
	
	Keqi
	1987
	25/5
	Arë
	303
	428
	129684
	
	
	
	

	18
	Pashko
	Mark
	Gjeta
	1987
	24/50
	Arë
	129
	428
	55212
	
	
	
	

	19
	Gjyste
	
	Marku
	1987
	24/31
	Arë
	270
	428
	115560
	
	
	
	

	20
	Anton
	Nikoll
	Marku
	1987
	24/48
	Arë
	270
	428
	115560
	
	
	
	

	21
	Ndue
	
	Toma
	1987
	24/17
	Arë
	210
	428
	89880
	
	
	
	

	22
	Paulin
	
	Gjergji
	1987
	14/25
	Arë
	203
	428
	86884
	
	
	
	

	23
	Paulin
	
	Gjergji
	1987
	14/8
	Arë
	560
	428
	239680
	
	
	
	

	24
	Paulin
	
	Gjergji
	1987
	14/7
	Arë
	600
	428
	256800
	
	
	
	

	25
	Ndue
	
	Toma
	1987
	14/10
	Arë
	284
	428
	121552
	
	
	
	

	26
	Martin
	
	Markaj
	1987
	14/9
	Arë
	75
	428
	32100
	
	
	
	

	27
	Prele
	
	Markaj
	1987
	14/41
	Truall
	138
	3182
	439116
	
	
	
	

	28
	Ardian
	
	Mashi
	1987
	14/34
	Truall
	117
	3182
	372294
	
	
	
	

	29
	Brahim
	
	Smajli
	1987
	14/33
	Truall
	118
	3182
	375476
	
	
	
	

	30
	Mustaf
	
	Smajli
	1987
	14/31
	Truall
	93
	3182
	295926
	
	
	
	

	31
	Esat
	
	Dushku
	1987
	14/3
	Arë
	101
	428
	43228
	
	
	
	

	32
	Esat
	
	Dushku
	1987
	14/2
	Arë
	404
	428
	172912
	
	
	
	Hipotek.për
llog. Bank.
Popullore 

	33
	Rifat
	
	Dushku
	1987
	14/23
	Arë
	82
	428
	35096
	
	
	
	

	34
	Myrto
	
	Dushku
	1987
	14/22
	Arë
	76
	428
	32528
	
	
	
	

	35
	Tom
	Mark
	Cali
	1987
	14/21
	Arë
	118
	428
	50504
	
	
	
	

	36
	Asllan
	
	Bercaj
	1987
	12/26
	Arë
	34
	428
	14552
	
	
	
	

	37
	Asllan
	
	Bercaj
	1987
	12/22
	Arë
	264
	428
	112992
	
	
	
	

	38
	Kujtim
	
	Bercaj
	1987
	12/33
	Arë
	297
	428
	127116
	
	
	
	

	39
	Rasim
	
	Bercaj
	1987
	12/2
	Arë
	323
	428
	138244
	
	
	
	

	40
	Salo
	
	Bercaj
	1987
	12/1
	Arë
	255
	428
	109140
	
	
	
	

	41
	Andi
	
	Delaj
	1987
	8/8
	Arë
	24
	428
	10272
	
	
	
	

	42
	Pal
	
	Celaj
	1987
	8/11
	Arë
	78
	428
	33384
	
	
	
	

	43
	Marash
	
	Celaj
	1987
	8/10
	Arë
	20
	428
	8560
	
	
	
	

	44
	Vasil
	
	Celaj
	1987
	8/12
	Arë
	45
	428
	19260
	
	
	
	

	45
	Drande
	
	Ceta
	1987
	8/21
	Truall
	68
	3182
	216376
	
	
	
	

	46
	Ali
	
	Dushku
	1987
	13/1
	Truall
	60
	3182
	190920
	
	
	
	

	47
	Qazim
	
	Curraj
	1987
	13/21
	Truall
	31
	3182
	98642
	
	
	
	

	
	Shuma
	
	
	
	8907
	
	5533446
	
	
	
	



Vlera totale e shpronësimit është 5 533 446 (pesë milionë e pesëqind e tridhjetë e tre mijë  e katërqind e dyzet e gjashtë lekë).


KËRKESË
Nr.2173/1, datë 3.9.2008

PËR SHPRONËSIM PUBLIK

Ministria e Punëve Publike, Transportit dhe Telekomunikacionit shpall kërkesën për shpronësim për pasuritë që preken si rezultat i ndërtimit të segmentit rrugor: hyrja e qytetit Shkodër deri te kalaja. Subjekti kërkues i këtij objekti është Drejtoria e Përgjithshme e Rrugëve. Me anë të këtij publikimi në shtyp kërkojmë të vëmë në dijeni personat të cilët preken nga ky shpronësim. Vënia në dijeni konsiston në masën e vlerësimit të llogaritur nga Komisioni i Posaçëm i Shpronësimit pranë Ministrisë së Punëve Publike, Transportit dhe Telekomunikacionit, sipas listës emërore bashkëlidhur.
Pronari dhe personat e tretë, brenda 15 ditëve nga plotësimi i këtij afati për publikim, kanë të drejtë të paraqesin pretendimet e tyre, të shoqëruara me dokumentet përkatëse në ministrinë kompetente (Ministria e Punëve Publike, Transportit dhe Telekomunikacionit).





























REPUBLIKA E SHQIPËRISË
Drejtoria e Përgjithshme e Rrugëve
Drejtoria Juridike
Sektori i Shpronësimeve

LISTA EMËRORE E PRONARËVE QË SHPRONËSOHEN NË SEGMENTIN RRUGOR “RIKONSTRUKSIONI I RRUGËS HYRJA E QYTET-VAZHDIM TE KALAJA” SHKODËR DHE “URA E RE E BUNËS”


	Nr.
	Emri
	Atësia
	Mbiemri
	Zona
kadastr.
	Numri i
pasurisë
	Lloji i
pasurisë
	Sipërfaqja
(m2)
	Çmimi
për njësi
	Vlera
(lekë)
	Shënime

	1
	Sandër
	Pashk
	Luani
	8591
	18/699
	Truall
	792
	21564
	17078688
	Konfirmim nga ZRPP

	2
	Benjamin
	Pjerin
	Daberdaku
	8591
	18/112
	Truall
	1446
	21564
	31181544
	Konfirmim nga ZRPP

	3
	Benjamin
	Pjerin
	Daberdaku
	8591
	18/698
	Truall
	862
	21564
	18588168
	Konfirmim nga ZRPP

	4
	Benjamin
	Pjerin
	Daberdaku
	8591
	18/114
	Truall
	442
	21564
	9531288
	Plotësim dokument.

	5
	Selami
	
	Bushati
	8591
	18/107
	Truall
	246
	21564
	5304744
	Konfirmim nga ZRPP

	
	Antonio
	
	Matia
	8591
	18/697
	Truall
	58
	21564
	1250712
	Konfirmim nga ZRPP

	
	Leonard
	
	Matia
	
	
	
	
	
	
	

	6
	Anjeze
	
	Mjeda
	8591
	18/696
	Truall
	12
	21564
	258768
	Konfirmim nga ZRPP

	7
	Trashëgimtare Gjonej
	8591
	18/121
	Truall
	135
	21564
	2911140
	Konfirmim nga ZRPP

	8
	Trashëgimtare Daca
	8591
	18/1
	Truall
	90
	21564
	1940760
	Konfirmim nga ZRPP

	9
	I paidentifikuar
	8591
	18/138
	Truall
	2
	21564
	43128
	Preten.pas. F. Nikaj

	10
	I paidentifikuar
	8591
	18/139
	Truall
	37
	21564
	797868
	Preten.pas. F. Nikaj

	11
	I paidentifikuar
	8591
	18/24
	Truall
	75
	21564
	1617300
	Preten.pas. F. Nikaj

	12
	I paidentifikuar
	8591
	18/10
	Truall
	83
	21564
	1789812
	Plotësim. dokument.

	13
	Ramadan
	
	Xhurreta
	8597
	14/64
	Truall
	40
	13429
	537160
	Konfirmim nga ZRPP

	14
	Trashëgimtare Kruja
	8597
	14/59
	Truall
	23
	13429
	308867
	Konfirmim nga ZRPP

	15
	Trashëgimtare Thaçi
	8597
	14/99
	Truall
	32
	13429
	429728
	Konfirmim nga ZRPP

	
	SHUMA (lekë)
	
	
	
	4280
	
	93569675
	







7882

